b'\n_START_ARTICLE_\nDigitalizacija\n_START_PARAGRAPH_\nDigitizacija je opisovanje objekta, slike, zvoka, dokumenta ali signala (navadno analognega signala) z binarno kodo, obi\xc4\x8dajno z namenom, da bi ga shranili oz. elektronsko obdelali na ra\xc4\x8dunalniku ali drugih elektronskih napravah. Pretvorba analognih informacij se izvede s postopkom skeniranja in kvantizacije. Ocenjuje se, da je bilo leta 2007 v digitalni obliki \xc5\xbee 94% tehnolo\xc5\xa1kih informacijskih zmogljivosti v svetovnem merilu (v letu 1993 pa le 3%), leta 2002 pa so digitalne informacije presegle prag 50-ih odstotkov nad analognimi informacijami. S tem naj bi bil postavljen mejnik t. i. \xc2\xbbdigitalni dobi\xc2\xab.'